title: Решение на Съвета от 24 юни 1988 година относно системата на собствените ресурси на Общностите

text:
Важна правна забележка

|

31988D0376

Официален вестник n° L 185 , 15/07/1988 стр. 0024 - 0028 специално чешко издание глава 01 том 01 стр. 176  - 180 специално испанско издание глава 01 том 01 стр. 176  - 180 специално унгарско издание глава 01 том 01 стр. 176  - 180 специално литвийско издание глава 01 том 01 стр. 176  - 180 LV.ES глава 01 том 01 стр. 176  - 180 MT.ES глава 01 том 01 стр. 176  - 180 PL.ES глава 01 том 01 стр. 176  - 180 SK.ES глава 01 том 01 стр. 176  - 180 специално словенско издание глава 01 том 01 стр. 176  - 180

		19880624Решение на Съветаот 24 юни 1988 годинаотносно системата на собствените ресурси на Общностите(88/376/ЕИО, Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 199 и 201 от него,като взе предвид Договора за създаване на Европейската общност за атомна енергия, и по-специално членове 171, параграф 1 и член 173 от него,като взе предвид предложението на Комисията [1],като взе предвид становището на Европейския парламент [2]като взе предвид становището на Икономическия и социалния комитет [3],като има предвид, че Решение 85/257/ЕИО, Евратом на Съвета от 7 май 1985 г. относно системата от собствени ресурси на Общността [4], последно изменено с Единния европейски акт, повиши на 1,4 % лимита за всяка държава-членка на ставката, прилагана за унифицираната основа на данъка върху добавената стойност (ДДС), определена преди това на 1 % с Решение на Съвета от 21 април 1970 г. за замяната на финансовите вноски на държавите-членки със собствени ресурси на Общността [5], наричано по-долу "Решението от 21 април 1970 г.";като има предвид, че ресурсите, които са на разположение в рамките на лимита от 1,4 %, вече не са достатъчни за покриването на предвижданите стойности на разходите на Общността;като има предвид, че Единният европейски акт разкрива нови възможности пред Общността; като има предвид, че член 8а от Договора за създаването на Европейската икономическа общност предвижда изграждането на вътрешния пазар до 31 декември 1992 г.;като има предвид, че Общността трябва да разполага със стабилен и гарантиран приход, който да ѝ дава възможност да стабилизира настоящата ситуация и да прилага общите политики; като има предвид, че този приход трябва да бъде базиран на разходите, които се считат за необходими за тази цел, които се определят във финансовите предвиждания в Междуинституционалното споразумение между Европейския парламент, Съвета и Комисията, което влиза в сила на 1 юли 1988 г.като има предвид, че Европейският съвет, заседаващ в Брюксел на 11, 12 и 13 февруари 1988 г., направи някои заключения;като има предвид, че в съответствие с тези заключения до 1992 г. на Общността ще бъде определена една максимална сума на собствените ресурси, отговаряща на 1,2 % от общия брутен национален продукт на държавите-членки за годината по пазарни цени, наричан по-долу "БНП";като има предвид, че съблюдаването на този таван изисква общата сума на собствените ресурси на разположение на Общността за периода от 1988 г. до 1992 г. да не превишава през нито една отделна година един специфициран процент от сумата на БНП на Общността за въпросната година; като има предвид, че този процент ще отговаря на прилагането на насоките, установени за ръста на разходите на Общността, както е предвидено в заключенията на Европейския съвет във връзка с бюджетната дисциплина и управлението на бюджета и един предпазен марж от 0,03 % от БНП на Общността, имащ за цел посрещането на непредвидени разходи;като има предвид, че е определен глобален таван от 1,30 % от БНП на държавите-членки за сумите, определени за посрещане на ангажименти; като има предвид, че трябва да бъде осигурено системното движение на бюджетните кредити за поети ангажименти и бюджетните кредите за извършени плащания;като има предвид, че тези тавани трябва да останат приложими, докато това решение не бъде изменено;като има предвид, че с оглед осигуряването на по-доброто съответствие на ресурсите, плащани от всяка държава-членка с нейните възможности за този принос, съставът на собствените ресурси на Общността трябва да бъде изменен и увеличен; като има предвид, че за тази цел е необходимо:- да се фиксира на 1,4 % максималната ставка, която трябва да се прилага за унифицираната основа на всяка държава-членка за данък върху добавената стойност, ограничена, където е подходящо, на 55 % от нейния БНП;- да се въведе допълнителен вид собствен ресурс, за да балансира бюджетните приходи и разходи, на базата на сумата от БНП на държавите-членки; за тази цел, Съветът ще приеме директива за хармонизирането на съставянето на данните за брутния национален продукт по пазарни цени;като има предвид, че митата върху продуктите, предмет на Договора за създаването на Европейската общност за въглища и стомана, трябва да бъдат включени в собствените ресурси на Общността;като има предвид, че заключенията на Европейския съвет от 25 и 26 юни 1984 г. за коригирането на бюджетните дисбаланси продължават да се прилагат за периода на валидност на настоящото решение; като има предвид, че настоящият механизъм за компенсация трябва, обаче, да бъде коригиран, така че да вземе предвид поставянето на таван за основата на ДДС и въвеждането на допълнителен ресурс, и трябва да предвижда финансиране на корекцията на базата на ключ за БНП; като има предвид, че тази корекция трябва да гарантира, че делът на ДДС на Обединеното кралство е заменен с неговия дял от плащанията по третите и четвъртите ресурси (тези, предвидени по ДДС и БНП, съответно) и че ефектът върху Обединеното кралство по отношение на конкретна година, от тавана за основата на ДДС и въвеждането на четвъртия ресурс, който не се компенсира от тази промяна, ще бъде компенсиран с корекция на компенсацията по отношение на тази година; като има предвид, че вноските на Испания и Португалия трябва да бъдат намалени в съответствие с отстъпките, предвидени в членове 187 и 374 от Акта за присъединяване от 1985 г.;като има предвид, че бюджетните дисбаланси трябва да бъдат коригирани по такъв начин, че да не засегнат собствените ресурси на разположение за политиките на Общността;като има предвид, че заключенията на Европейския съвет от 11, 12 и 13 февруари 1988 г., предвидени за създаването на паричен резерв в бюджета на Общността, наричан по-долу "Паричен резерв за ФЕОГА (Европейски фонд за ориентиране и гарантиране на земеделието)", за компенсирането на въздействието на значителни и непредвидени колебания на паритета ЕКЮ/долар върху разходите по Гаранционната част на Европейския фонд за ориентиране и гарантиране на земеделието (ФЕОГА); като има предвид, че резервът трябва да бъде обхванат от специални разпоредби;като има предвид, че трябва да бъдат предвидени условия за покриване на преминаването от системата, въведена с Решение 85/257/ЕИО, Евратом към тази, произтичаща от настоящото решение;като има предвид, че Европейският съвет от 11, 12 и 13 февруари 1988 г. предвиди, че настоящото решение трябва да влезе в сила на 1 януари 1988 г.,ОПРЕДЕЛИ НАСТОЯЩИТЕ РАЗПОРЕДБИ, КОИТО ПРЕПОРЪЧВА НА ДЪРЖАВИТЕ-ЧЛЕНКИ ЗА ПРИЕМАНЕ:Член 1На Общностите се разпределят собствени ресурси в съответствие със следните членове, за да се осигури финансирането на бюджета им.Бюджетът на Общностите, независимо от другите приходи, се финансира изцяло от собствените ресурси на Общностите.Член 21. Приходите от следното представляват собствени ресурси, постъпващи в бюджета на Общностите:а) налози, премии, допълнителни или компенсаторни суми, допълнителни суми или фактори и други задължения, установени или които ще бъдат установени от институциите на Общностите по отношение на търговията със страни, които не са членки в рамките на общата селскостопанска политика, а също и вноски и други задължения, предвидени в рамките на общата организация на пазарите за захар;б) общи мита по митническата тарифа и други мита, установени или които ще бъдат установени от институциите на Общностите по отношение на търговията със страни, които не са членки, и мита върху продуктите, обхванати от Договора за създаване на Европейската общност за въглища и стомана;в) прилагането на унифицирана ставка, валидна за всички държави-членки за базата за изчисляването на ДДС, която се определя по унифициран начин за държавите-членки, съгласно правилата на Общността; обаче основата за изчисляване за всяка държава-членка, която ще бъде взета предвид за целите на това решение, не трябва да превишава 55 % от нейния БНП;г) прилагането на ставка — която трябва да бъде определена съгласно бюджетната процедура в контекста на общата сума от всички други приходи — за сумата на БНП на всички държави-членки, установена в съответствие с правилата на Общността, които трябва да бъдат предвидени в Директива, приета в съответствие с член 8, параграф 2 от настоящото решение.2. Приходите, получени от всякакви нови такси, въведени в рамките на дадена обща политика, в съответствие с Договора за създаване на Европейската икономическа общност или Договора за създаване на Европейската общност за атомна енергия, при условие че е спазена процедурата, предвидена в член 201 от Договора за създаване на Европейската икономическа общност или в член 173 от Договора за създаване на Европейската общност за атомна енергия, ще представляват собствени ресурси, включени в бюджета на Общностите.3. Държавите-членки задържат като разходи по събирането 10 % от сумите, платени по параграф 1, букви а) и б).4. Унифицираната ставка, за която става дума в параграф 1, буква в), съответства на ставката, получена в резултат на:а) прилагането на 1,4 % към базата за изчисляването на ДДС за държавите-членки; иб) приспадането на брутната сума на референтната компенсация, посочената в член 4, параграф 2. Брутната сума ще бъде компенсаторната сума, с корекция за факта, че Обединеното кралство не участва във финансирането на своята собствена компенсация и делът на Федерална република Германия е намален с една трета. Тя се изчислява, все едно че референтната компенсаторна сума е финансирана от държавите-членки съгласно техните бази за изчисляване на ДДС, установени в съответствие с член 2, параграф 1, буква в). За 1988 г. брутната сума на референтната компенсация ще бъде намалена със 780 милиона ECU.5. Ставката, фиксирана по параграф 1, буква г), се прилага за БНП на всяка държава-членка.6. Ако в началото на финансовата година бюджетът не е бил приет, предишната унифицирана ставка на ДДС и ставката, приложима за БНП на държавите-членки, без да се нарушават каквито и да са разпоредби, които може да са приети в съответствие с член 8, параграф 2 на основание на постъпването в бюджета на паричния резерв по Европейския фонд за ориентиране и гарантиране на земеделието (ФЕОГА), остават приложими до влизането на новите ставки в сила.7. Чрез дерогация от параграф 1, буква в), ако на 1 януари на въпросната финансова година правилата за определянето на унифицираната база за изчисляване на ДДС все още не са приложени във всички държави-членки, финансовата вноска, която дадена държава-членка, още неприлагаща тази унифицирана база, трябва да внесе в бюджета на Общностите вместо ДДС, се определя в съответствие с пропорцията на брутния ѝ национален продукт по пазарни цени към общата сума на брутния национален продукт по пазарни цени на държавите-членки през първите три години от петгодишния период, предшестващ въпросната година. Тази дерогация преустановява действието си, веднага щом правилата за определянето на унифицираната база за изчисляването на ДДС бъдат приложени във всички държави-членки.8. За целите на прилагането на настоящото решение БНП означава брутния национален продукт за годината по пазарни цени.Член 31. Общата сума на собствените ресурси, определени за Общностите, не може да превишава 1,20 % от общия БНП на Общността за сумите, заделени за плащания. Общата сума на собствените ресурси, определени за Общностите, не може за която и да е от годините през периода от 1988 г. до 1992 г. да превишава следните проценти от общия БНП на Общността за въпросната година:- 1988: 1,15,- 1989: 1,17,- 1990: 1,18,- 1991: 1,19,- 1992: 1,20.2. Бюджетните кредити за поети ангажименти, постъпили в общия бюджет на Общностите през периода от 1988 г. до 1992 г., трябва да следват една систематична прогресия, водеща до обща сума, която не превишава 1,30 % от общия БНП на Общността през 1992 г. Ще се поддържа точно съотношение между бюджетните кредити за поети ангажименти и бюджетните кредити за извършени плащания, за да се гарантира тяхната съвместимост и да се даде възможност за спазване на тавана, споменат в параграф 1, през следващите години.3. Общите тавани, за които става дума в параграфи 1 и 2, продължават да се прилагат до момента, когато настоящото решение бъде изменено.Член 4На Обединеното кралство се предоставя поправка по отношение на бюджетните дисбаланси. Тази поправка се състои от базисна сума и корекция. Корекцията коригира базисната сума към една референтна компенсационна сума.1. Базисната сума се установява чрез:а) изчисляване на разликата през предходната финансова година между:- процентния дял на Обединеното кралство в общата сума на плащанията по член 2, параграф 1, букви в) и г), направени през финансовата година, включително корекциите в унифицираната ставка по отношение на предишните финансови години, и- процентния дял на Обединеното кралство в общите разпределени разходи;б) прилагане на така получената разлика към общите разпределени разходи;в) умножаване на резултата по 0,66.2. Референтната компенсация представлява корекцията, получена в резултат от прилагането на букви а), б) и в) по-долу, коригирани с последиците, произтичащи за Обединеното кралство от преминаването към ДДС с таван и плащанията по член 2, параграф 1, буква г).Тя ще бъде установена чрез:а) изчисляване на разликата през предходната финансова година между:- процентния дял на Обединеното кралство в общата сума на плащанията на ДДС, които би следвало да бъдат направени през тази финансова година, включително корекциите по отношение на предишните финансови години, за сумите, финансирани от ресурсите по член 2, параграф 1, букви в) и г), ако е била приложена унифицирана ставка по ДДС за бази без таван, и- процентния дял на Обединеното кралство в общите разпределени разходи;б) прилагане на така получената разлика към общите разпределени разходи;в) умножаване на резултата по 0,66;г) изваждане на плащанията, направени от Обединеното кралство, взети предвид в точка 1, буква а), първо тире, от тези, взети предвид в точка 2, буква а); първо тире;д) изваждане на изчислената сума по буква г) от сумата, изчислена по буква в).3. Базисната сума се коригира по такъв начин, че да съответства на референтната компенсаторна сума.Член 51. Разходът за поправката се поема от другите държави-членки в съответствие със следните договорености:Разпределението на разхода се извършва най-напред на базата на дела на всяка държава-членка от плащанията, посочени в член 2, параграф 1, буква г), с изключение на Обединеното кралство; след това то се коригира по такъв начин, че да се ограничи делът на Федерална република Германия до две трети от дела, получен в резултат на това изчисление.2. Корекцията се дава на Обединеното кралство чрез намаляване на неговите плащания, получени в резултат от прилагането на член 2, параграф 1, буква в). Разходите, понесени от другите държави-членки, се добавят към плащанията им, произтичащи от прилагането за всяка държава-членка по член 2, параграф 1, буква в), до 1,4 % ставка на ДДС и член 2, параграф 1, буква г).3. Комисията извършва изчисленията, изисквани за прилагането на член 4 и настоящия член.4. Ако в началото на финансовата година бюджетът не е бил приет, остава в сила корекцията, предоставена на Обединеното кралство, и разходите, поети от другите държави-членки, както са вписани в последния окончателно приет бюджет.Член 6Приходът, посочен в член 2, се използва, без да се прави разлика за финансиране на всички разходи, вписани в бюджета на Общностите. Приходът, обаче, необходим за покриване изцяло или частично на паричния резерв на Европейския фонд за ориентиране и гарантиране на земеделието (ФЕОГА), вписан в бюджета на Общностите, няма да бъде искан от държавите-членки, докато резервът се реализира. Ще бъдат приети разпоредби за оперирането на този резерв, както е необходимо, в съответствие с член 8, параграф 2.Предходната алинея няма да нарушава третирането на вноските на определени държави-членки за допълнителни програми, предвидени в член 130л от Договора за създаването на европейската икономическа общност.Член 7Всеки излишък на приходите на Общностите над общите действителни разходи през дадена финансова година се пренася за следващата финансова година. Обаче всеки излишък, генериран чрез трансфер по гаранционните глави на Европейския фонд за ориентиране и гарантиране на земеделието (ФЕОГА) към паричния резерв, ще се счита, че представлява собствени ресурси.Член 81. Собствените ресурси на Общността, за които става дума в член 2, параграф 1, букви а) и б), се събират от държавите-членки в съответствие с националните разпоредби, наложени със закон, наредба или административен акт, които където е подходящо, ще бъдат адаптирани, за да отговорят на изискванията на правилата на Общността. Комисията проверява на редовни интервали националните разпоредби, които са ѝ съобщени от държавите-членки, предава на държавите-членки корекциите, които тя счита за необходими, за да се гарантира спазването от тяхна страна на правилата на Общността, и докладва на бюджетния орган. Държавите-членки предоставят на Комисията ресурсите по член 2, параграф 1, букви от а) до г).2. Без да се накърнява одитирането на сметките и на проверките за тяхната законност и редовност и както е предвидено в член 206а от Договора за създаването на Европейската икономическа общност, подобни одити и проверки се отнасят главно до надеждността и ефективността на националните системи и процедури за определяне на базата за натрупването на собствени ресурси от ДДС и БНП и без да се накърняват мерките за инспекциите, извършвани по силата на член 209, буква в) от посочения договор, Съветът, приемайки с единодушие предложението на Комисията и след консултиране с Европейския парламент, приема разпоредбите, необходими за прилагане на настоящото решение и за реализиране на инспекцията на събирането, предоставянето на Комисията и плащането на прихода, посочен в членове 2 и 5.Член 9Механизмът за постепенното възстановяване на собствените ресурси, натрупани от ДДС или от финансови вноски, базирани на БНП, въведен за Кралство Испания и Република Португалия до 1991 г. с членове 187 и 374 от Акта за присъединяване от 1985 г., се прилага по отношение на собствените ресурси, натрупани от ДДС и ресурсите на базата на БНП, за които става дума в член 2, параграф 1, букви в) и г) от настоящото решение. Същият се прилага и за плащанията, извършвани от тези две държави-членки в съответствие с член 5, параграф 2 от настоящото решение. В последния случай ставката на възстановяване е тази, приложима за годината, по отношение на която е дадена корекцията.Член 10До края на 1991 г. Комисията представя доклад за функционирането на системата, включително за повторното проверяване на корекцията на бюджетните дисбаланси, дадени на Обединеното кралство, установени по настоящото решение.Член 111. Държавите-членки ще бъдат уведомени за настоящото решение от генералния секретар на Съвета на Европейските общности; същото ще бъде публикувано в Официален вестник на Европейските общности.Държавите-членки уведомяват незабавно генералния секретар на Съвета на Европейските общности за приключването на процедурите за приемане на настоящото решение в съответствие със съответните им конституционни изисквания.Настоящото решение влиза в сила на първия ден от месеца след получаването на последното от уведомленията, посочени във втората алинея. То влиза в сила на 1 януари 1988 г.2. а) В съответствие с букви б) и в) Решение 85/257/ЕИО, Евратом се отменя от 1 януари 1988 г. Всякакви позовавания на Решението от 21 април 1970 г. или на Решение 85/257/ЕИО, Евратом ще се тълкуват като позовавания на настоящото решение.б) Член 3 от Решение 85/257/ЕИО, Евратом продължава да се прилага за изчисляването и коригирането на прихода, натрупван от прилагането на ставките към унифицираната база без таван за данък върху добавената стойност през 1987 г. и за предишните години. За 1988 г. приспадането в полза на Обединеното кралство по отношение на предишните финансови години се изчислява в съответствие с член 3, параграф 3, буква б), i), ii) и iii) от споменатото решение. Разпределението на разходите за неговото финансиране се изчисляват в съответствие с член 5, параграф 1 от настоящото решение. Сумите, отговарящи на приспадането и разпределението на разходите за неговото финансиране, се третират в съответствие с член 5, параграф 2 от настоящото решение. Когато трябва да се приложи член 2, параграф 7, плащанията на данък върху добавената стойност се заменят с финансови вноски в изчисленията, посочени в този параграф, за всяка държава-членка, за която се отнася това; тази система се прилага и за плащането за коригирането на корекциите за предишните години.в) Член 4, параграф 2 от Решение 85/257/ЕИО, Евратом продължава да се прилага по отношение на финансовите вноски, необходими за финансиране на изпълнението на допълнителната програма за експлоатацията на реактора с голяма плътност на неутронния поток, от 1984 г. до 1987 г.Съставено в Брюксел на 24 юни 1988 година.За СъветаПредседателM. Bangemann[1] ОВ C 102, 16.4.1988 г., стр. 8.[2] Становище от 15 юни 1988 г. (все още непубликувано в Официален вестник).[3] ОВ C 175, 4.7.1988 г.[4] ОВ L 128,14.5.1985 г., стр. 15.[5] ОВ L 94, 28.4.1970 г., стр. 19.--------------------------------------------------


title: 2013/59/ЕС: Решение на Съвета от 22 януари 2013 година за назначаване на член от Швеция в Комитета на регионите

text:
               25.1.2013

               BG

               Официален вестник на Европейския съюз

               L 22/21

         РЕШЕНИЕ НА СЪВЕТА
   от 22 януари 2013 година
   за назначаване на член от Швеция в Комитета на регионите
   (2013/59/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Швеция,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Uno ALDEGREN се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               г-жа Helene FRITZON, Ledamot i kommunfullmäktige, Kristianstads kommun.

         Член 2
   Настоящото решение влиза в сила в деня на приемането му.

      Съставено в Брюксел на 22 януари 2013 година.

            За Съвета

            Председател

         M. NOONAN

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2016/1585 на Европейския парламент от 28 април 2016 година относно освобождаването от отговорност във връзка с изпълнението на бюджета на съвместното предприятие ECSEL (бившето съвместно предприятие ENIAC и съвместно предприятие ARTEMIS) за финансовата 2014 година

text:
               14.9.2016

               BG

               Официален вестник на Европейския съюз

               L 246/396

         РЕШЕНИЕ (ЕС) 2016/1585 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на съвместното предприятие ECSEL (бившето съвместно предприятие ENIAC и съвместно предприятие ARTEMIS) за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ECSEL (бившето съвместно предприятие ENIAC и съвместно предприятие ARTEMIS) за финансовата 2014 година,

               —

               като взе предвид доклада на Сметната палата относно годишните отчети на съвместното предприятие ECSEL за периода от 27 юни до 31 декември 2014 г., придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 – C8-0059/2016),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 209 от него,

               —

               като взе предвид Регламент (ЕО) № 72/2008 на Съвета от 20 декември 2007 г. за създаване на съвместно предприятие ENIAC (4),

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие ARTEMIS за изпълнение на съвместната технологична инициатива за вградени компютърни системи (5),

               —

               като взе предвид Регламент (ЕО) № 561/2014 на Съвета от 6 май 2014 г. за създаване на съвместно предприятие ECSEL (6), и по-специално член 1, параграф 2 и член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (8),

               —

               като взе предвид член 94 от и приложение V към своя правилник,

               —

               като взе предвид доклада на комисията по бюджетен контрол (A8-0119/2016),

               1.

               Освобождава от отговорност изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS) във връзка с изпълнението на бюджета на съвместното предприятие за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 80.

      (2)  ОВ C 422, 17.12.2015 г., стр. 81.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 21.

      (5)  ОВ L 30, 4.2.2008 г., стр. 52.

      (6)  ОВ L 169, 7.6.2014 г., стр. 152.

      (7)  ОВ L 357, 31.12.2002 г., стр. 72.

      (8)  ОВ L 38, 7.2.2014 г., стр. 2.


title: Решение на Комисията от 30 януари 1981 година относно списъка с предприятия от Република Уругвай, одобрени да внасят в Общността прясно говеждо и телешко месо, овче месо и месо от домашни еднокопитни животни

text:
Важна правна забележка

|

31981D0092

Официален вестник n° L 058 , 05/03/1981 стр. 0043 - 0045 специално финландско издание: глава 3 том 13 стр. 0019  специално испанско издание: глава 03 том 21 стр. 0045  специално шведско издание: глава 3 том 13 стр. 0019  специално португалско издание глава 03 том 21 стр. 0045  специално чешко издание глава 03 том 05 стр. 14  - 16 специално испанско издание глава 03 том 05 стр. 14  - 16 специално унгарско издание глава 03 том 05 стр. 14  - 16 специално литвийско издание глава 03 том 05 стр. 14  - 16 LV.ES глава 03 том 05 стр. 14  - 16 MT.ES глава 03 том 05 стр. 14  - 16 PL.ES глава 03 том 05 стр. 14  - 16 SK.ES глава 03 том 05 стр. 14  - 16 специално словенско издание глава 03 том 05 стр. 14  - 16

		19810130Решение на Комисиятаот 30 януари 1981 годинаотносно списъка с предприятия от Република Уругвай, одобрени да внасят в Общността прясно говеждо и телешко месо, овче месо и месо от домашни еднокопитни животни(81/92/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа Общност,като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни [1], и по-специално член 4, параграф 1 и член 18, параграф 1, букви а) и б) от нея,като има предвид, че предприятията в третите страни, не могат да получат разрешение за износ на прясно месо към Общността, освен ако същите не отговарят на общите и специфични изисквания, установени в Директива 72/462/ЕИО;като има предвид, че, в съответствие с член 4, параграф 3 от Директива 72/462/ЕИО, Република Уругвай е предоставила списък с предприятията, на които е разрешено да изнасят в Общността;като има предвид, че проверките на място от страна на Общността показват, че хигиенните стандарти в много от тези предприятия са достатъчни и че следователно тези предприятия могат да бъдат вписани в първия списък, който се съставя в съответствие с член 4, параграф 1 от посочената директива, на предприятия, от които е разрешен вносът на прясно месо;като има предвид, че трябва да бъде разгледан случая на останалите предприятия, предложени от Уругвай, като това трябва да стане въз основа на допълнителна информация по отношение на техните хигиенни стандарти и способността им да се адаптират бързо към съответното законодателство на Общността; като има предвид, че междувременно с цел да се избегне всякакво рязко прекъсване на съществуващите търговски потоци, на тези предприятия може да бъде временно разрешено, за да продължат своя износ на прясно месо към онези държави-членки, които са готови да го приемат;като има предвид, че следователно настоящето решение следва да се преразгледа и ако е необходимо да се измени с оглед на предприетите мерки в тази насока и на направените подобрения;като има предвид, че следва да се припомни, че вносът на прясно месо е също така предмет и на други ветеринарно законодателство на Общността, особено що се отнася до изискванията за опазване на здравето, включително специалните разпоредби по отношение на Дания, Ирландия и Обединеното кралство;като има предвид, че условията за внос на прясно месо от предприятия, които са в списъка, приложен към настоящето решение, продължават да са предмет на общностните разпоредби, които са установени другаде, както и на общите разпоредби на Договора; като има предвид, че по-специално вносът от страни, които не са държави-членки и ре-експортът към други държави-членки на определени категории месо, като например месото с тегло по-малко от 3 килограма, или месо, което съдържа остатъци от определени вещества, които все още не се предмет на специални хармонизирани правила, продължават да са предмет на санитарното законодателство на държавата-членка вносител;като има предвид, че мерките, предвидени в настоящето решение, са в съответствие със становището на Постоянния ветеринарен комитет,ПРИЕ НАСТОЯЩЕТО РЕШЕНИЕ:Член 11. Предприятията в Република Уругвай, които са изброени в приложението, с настоящото се одобряват за целите на вноса в Общността на прясно говеждо и телешко месо, овче месо и месо от домашни еднокопитни животни.2. Вносът от тези предприятия продължава да бъде предмет на общностните ветеринарни разпоредби, които са установени другаде, и по-специално на тези в областта на ветеринарно-санитарния контрол.Член 21. Държавите-членки забраняват вноса на горепосочените в член 1, параграф 1 категории прясно месо, ако идва от предприятие, различно от тези, които са изброени в приложението.2. Тази забрана обаче е неприложима до 31 август 1981 г. по отношение на предприятията, които не са изброени в приложението, но са били официално одобрени и предложени от властите в Уругвай в срок най-късно до 1 септември 1980 г. в съответствие с член 4, параграф 3 от Директива 72/462/ЕИО, освен ако не е било взето противно на това решение, в съответствие с член 4, параграф 1 от посочената директива, в срок най-късно до 1 септември 1981 г.Комисията предоставя на държавите-членки списъка с тези предприятия.Член 3Настоящото решение влиза в сила на 1 февруари 1981 г.Член 4Настоящото решение се преразглежда и, ако е необходимо, изменя, в срок най-късно до 1 юли 1981 г.Член 5Адресати на настоящото решение са държавите-членки.Съставено в Брюксел на 30 януари 1981 година.За КомисиятаPoul DalsagerЧлен на Комисията[1] ОВ L 302, 31.12.1972 г., стр. 28.--------------------------------------------------19810130ПРИЛОЖЕНИЕСПИСЪК НА ПРЕДПРИЯТИЯТАI. ГОВЕЖДО МЕСОКланици и транжорниНомер на предприятие | Адрес |1 | Codadesa |2 | Colonia |3 | Carrasco |7 | Infrinsa |8 | Canelones |12 | Tacuarembo |14 | e.f.c.s.a. (planta Durazno) |106 | Inprognan |344 | San Jacinto |394 | Cybaran |II. ОВЧЕ МЕСОНомер на предприятие | Адрес |1 | Codadesa |2 | Colonia |3 | Carrasco |7 | Infrinsa |8 | Canelones |12 | Tacuarembo |14 | e.f.c.s.a. (planta Durazno) |106 | Inprognan |344 | San Jacinto |394 | Cybaran |III. КОНСКО МЕСОНомер на предприятие | Адрес |303 | Clay, Montevideo |IV. ХЛАДИЛНИ СКЛАДОВЕНомер на предприятие | Адрес |903 | Acer, Montevideo |--------------------------------------------------


title: 2010/776/ЕС: Решение на Комисията от 15 декември 2010 година за изменение на Решение 2004/211/ЕО по отношение на записите за Бразилия, Кувейт и Сирия в списъка на трети страни и части от тях, от които е разрешено въвеждането в Европейския съюз на живи еднокопитни и сперма, яйцеклетки и ембриони от еднокопитни (нотифицирано под номер C(2010) 8950)  Текст от значение за ЕИП

text:
               16.12.2010

               BG

               Официален вестник на Европейския съюз

               L 332/38

         РЕШЕНИЕ НА КОМИСИЯТА
   от 15 декември 2010 година
   за изменение на Решение 2004/211/ЕО по отношение на записите за Бразилия, Кувейт и Сирия в списъка на трети страни и части от тях, от които е разрешено въвеждането в Европейския съюз на живи еднокопитни и сперма, яйцеклетки и ембриони от еднокопитни
   (нотифицирано под номер C(2010) 8950)
   (текст от значение за ЕИП)
   (2010/776/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, както и член 19, уводното изречение и подточки i) и ii) от нея,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в раздел I от приложение А към Директива 90/425/ЕИО (2), и по-специално член 17, параграф 3, буква а) от нея,
   като има предвид, че:

               (1)

               В Директива 90/426/ЕИО се определят ветеринарно-санитарните условия за вноса в Съюза на живи еднокопитни животни. В нея е предвидено, че вносът на еднокопитни животни в Съюза се разрешава само от трети страни или от части от техните територии, в които болестта сап подлежи на обявяване и в които не е имало случаи на сап за период от поне шест месеца.

               (2)

               С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (3) се установява списък с трети страни или части от тях — когато се прилага регионализация, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, които се прилагат към този внос. Списъкът е установен в приложение I към посоченото решение. Бразилия, Кувейт и Сирия понастоящем са включени в посоченото приложение.

               (3)

               През април 2010 г. Бразилия уведоми Световната организация за здравето на животните (OIE) за потвърждаването на случай на сап (Burkholderia mallei) за кон в областта Distrito Federal. Поради това Решение 2004/211/ЕО бе изменено с Решение 2010/333/ЕС на Комисията (4), за да се укаже, че въвеждането в Съюза на еднокопитни и на сперма, яйцеклетки и ембриони от еднокопитни от областта Distrito Federal в Бразилия вече не се разрешава.

               (4)

               На 1 ноември 2010 г. Бразилия уведоми OIE, че този единичен случай на болестта сап в областта Distrito Federal е разрешен. По-конкретно, органите информираха, че за период от поне шест месеца не е съобщавано за нови огнища на зараза, че са въведени действащи ограничителни мерки за движението на еднокопитни от заразени в незасегнати територии и че при наблюдението, упражнено върху около 5 000 еднокопитни, не са установени други случаи.

               (5)

               Следователно е целесъобразно областта Distrito Federal да се включи отново в списъка с одобрени области за внос в Съюза на еднокопитни и на сперма, яйцеклетки и ембриони от еднокопитни, установен в приложение I към Решение 2004/211/ЕО.

               (6)

               През месец октомври 2010 г. OIE уведоми за появата на болестта сап в Кувейт.

               (7)

               Сирия заяви пред OIE, че не е известен статусът по отношение на болестта сап в страната, тъй като болестта сап вече не подлежи на обявяване в тази държава. Коне от Сирия бяха идентифицирани като източник на болестта сап в държави от региона, а скорошна проверка на място от страна на OIE не отхвърли наличието на посочената болест в Сирия.

               (8)

               Следователно въвеждането в Съюза на еднокопитни и на сперма, яйцеклетки и ембриони от еднокопитни от Кувейт и Сирия следва вече да не се разрешава. Поради това тези трети страни следва да бъдат заличени от приложение I към Решение 2004/211/ЕО.

               (9)

               Поради това Решение 2004/211/ЕО следва да бъде съответно изменено.

               (10)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2004/211/ЕО се изменя, както следва:

               1.

               Записът за Бразилия се заменя със следното:

                           „BR

                           Бразилия

                           BR-0

                           Цялата страна

                           —

                           —

                           —

                           —

                           —

                           —

                           —

                           —

                           —

                           —

                           BR-1

                           Щатите:
                           Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso, Distrito Federal

                           D

                           X

                           X

                           X

                           X

                           X

                           X

                           X

                           X

                           X“

               2.

               Записът за Кувейт се заменя със следното:

                           „K

                           Кувейт

                           KW-0

                           Цялата страна

                           E

                           —

                           —

                           —

                           —

                           —

                           —

                           —

                           —

                           —“

               3.

               Записът за Сирия се заменя със следното:

                           „SY

                           Сирия

                           SY-0

                           Цялата страна

                           E

                           —

                           —

                           —

                           —

                           —

                           —

                           —

                           —

                           —“

         Член 2
   Адресати на настоящото решение са държавите-членки.

      Съставено в Брюксел на 15 декември 2010 година.

            За Комисията

         John DALLI

            Член на Комисията

      (1)  ОВ L 224, 18.8.1990 г., стр. 42.

      (2)  ОВ L 268, 14.9.1992 г., стр. 54.

      (3)  ОВ L 73, 11.3.2004 г., стр. 1.

      (4)  ОВ L 150, 16.6.2010 г., стр. 53.


title: Решение 2014/349/ОВППС на Съвета от 12 юни 2014 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO

text:
               13.6.2014

               BG

               Официален вестник на Европейския съюз

               L 174/42

         РЕШЕНИЕ 2014/349/ОВППС НА СЪВЕТА
   от 12 юни 2014 година
   за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (1), EULEX KOSOVO
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 4 февруари 2008 г. Съветът прие Съвместно действие 2008/124/ОВППС (2).

               (2)

               На 8 юни 2010 г. Съветът прие Решение 2010/322/ОВППС (3), с което Съвместно действие 2008/124/ОВППС бе изменено и продължителността на мисията на Европейския съюз в областта на върховенството на закона в Косово (EULEX KOSOVO) бе продължена с две години до 14 юни 2012 г.

               (3)

               На 6 юни 2012 г. Съветът прие Решение 2012/291/ОВППС (4), с което Съвместно действие 2008/124/ОВППС бе изменено и продължителността на EULEX KOSOVO бе продължена с две години до 14 юни 2014 г.

               (4)

               Съгласно препоръките в Стратегическия преглед, приет през 2014 г., е необходимо да се удължи продължителността на EULEX KOSOVO с още две години.

               (5)

               На 27 май 2013 г. Съветът прие Решение 2013/241/ОВППС (5), с което измени Съвместно действие 2008/124/ОВППС, за да бъде предвидена нова референтна сума, предназначена за периода от 15 юни 2013 г. до 14 юни 2014 г. Съвместно действие 2008/124/ОВППС следва да бъде изменено, за да бъде предвидена нова референтна сума, предназначена за преходния период от 15 юни 2014 г. до 14 октомври 2014 г.

               (6)

               EULEX KOSOVO ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора.

               (7)

               Поради това Съвместно действие 2008/124/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/124/ОВППС се изменя, както следва:

               1)

               Член 8 се изменя, както следва:

                           а)

                           вмъква се следният параграф:
                           „1а.   Ръководителят на мисията представлява мисията. Ръководителят на мисията може да делегира на членове на персонала на мисията управленски задачи, свързани с персонала и с финансови въпроси, като той запазва общата отговорност за изпълнението им.“;

                           б)

                           параграф 5 се заличава;

                           в)

                           параграф 9 се заменя със следното:
                           „9.   Ръководителят на мисията гарантира, че EULEX KOSOVO работи в тясно сътрудничество и се координира с компетентните органи на Косово и със съответните международни участници, включително съответно НАТО/KФОР, UNMIK, ОССЕ и трети държави, ангажирани в областта на върховенството на закона в Косово.“

               2)

               В член 9 параграф 4 се заменя със следното:
               „4.   Всички членове на персонала изпълняват задълженията си и действат в интерес на мисията. Всички членове на персонала спазват принципите на сигурност и минималните стандарти, установени с Решение 2013/488/ЕС на Съвета (6).

                  (6)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).“"

               3)

               В член 10 параграф 3 се заменя със следното:
               „3.   Условията на работа, както и правата и задълженията на членовете на международния и местния персонал се определят в договорите, сключени между EULEX KOSOVO и съответния член на персонала.“

               4)

               В член 14 параграф 7 се заменя със следното:
               „7.   Ръководителят на мисията осигурява защитата на класифицираната информация на ЕС в съответствие с Решение 2013/488/ЕС.“

               5)

               Вмъква се следният член:
               „Член 15а
               Правоспособност
               EULEX KOSOVO има правото да възлага поръчки за услуги и доставки, да сключва договори и административни договорености, да наема персонал, да има банкови сметки, да придобива активи, да се разпорежда с тях и да изпълнява задълженията си, както и да бъде страна в съдебно производство, доколкото е необходимо за изпълнението на настоящото съвместно действие.“

               6)

               Член 16 се изменя, както следва:

                           а)

                           параграф 1 се заменя със следното:
                           „1.   Референтната сума, предназначена за покриване на разходите на EULEX KOSOVO до 14 октомври 2010 г., е в размер на 265 000 000 EUR.
                           Референтната сума, предназначена за покриване на разходите на EULEX KOSOVO от 15 октомври 2010 г. до 14 декември 2011 г., е в размер на 165 000 000 EUR.
                           Референтната сума, предназначена за покриване на разходите на EULEX KOSOVO от 15 декември 2011 г. до 14 юни 2012 г., е в размер на 72 800 000 EUR.
                           Референтната сума, предназначена за покриване на разходите на EULEX KOSOVO от 15 юни 2012 г. до 14 юни 2013 г., е в размер на 111 000 000 EUR.
                           Референтната сума, предназначена за покриване на разходите на EULEX KOSOVO от 15 юни 2013 г. до 14 юни 2014 г., е в размер на 110 000 000 EUR.
                           Референтната сума, предназначена за покриване на разходите на EULEX KOSOVO от 15 юни 2014 г. до 14 октомври 2014 г., е в размер на 34 000 000 EUR.
                           Референтната сума за EULEX KOSOVO за следващия период се определя от Съвета.“;

                           б)

                           параграфи 4 — 6 се заменят със следното:
                           „4.   EULEX KOSOVO отговаря за изпълнението на бюджета на мисията. За тази цел EULEX KOSOVO подписва споразумение с Комисията.
                           5.   EULEX KOSOVO отговаря за претенциите и задълженията, произтичащи от изпълнението на мандата, считано от 15 юни 2014 г., с изключение на всякакви претенции, свързани с тежки нарушения от страна на ръководителя на мисията, за които отговорност носи той.
                           6.   Изпълнението на финансовите договорености не засяга командната верига, предвидена в членове 7, 8 и 11, нито оперативните нужди на мисията EULEX KOSOVO, включително съвместимостта на оборудването и оперативната съвместимост на екипите ѝ.
                           7.   Разходите са допустими от датата на влизане в сила на настоящото съвместно действие.“

               7)

               Вмъква се следният член:
               „Член 16а
               Проектна група
               1.   EULEX KOSOVO разполага с проектна група за набелязване и изпълнение на проекти. При необходимост EULEX KOSOVO координира проектите, осъществявани от държави членки и трети държави на тяхна отговорност в области, свързани с мандата на мисията, и в подкрепа на нейните цели, улеснява изпълнението на тези проекти и предоставя съвети по тях.
               2.   EULEX KOSOVO има право да използва финансовото участие на държавите членки или на трети държави за осъществяване на набелязани проекти, които допълват по последователен начин останалите действия на EULEX KOSOVO, ако проектът е:

                           а)

                           предвиден във финансовия разчет, свързан с настоящото съвместно действие; или

                           б)

                           интегриран в хода на мандата посредством изменение на финансовия разчет по искане на ръководителя на мисията. EULEX KOSOVO сключва договореност с тези държави, с която се уреждат по-конкретно специалните процедури за разглеждане на жалби от трети лица относно вреди, причинени в резултат на действие или бездействие от страна на EULEX KOSOVO при използване на финансовите средства, предоставени от тези държави. В никакъв случай участващите държави членки не могат да търсят отговорност от Съюза или от ВП за действие или бездействие на EULEX KOSOVO при използването на финансовите средства на тези държави.

                     3.   За приемане на финансовото участие на трети държави в проектната група се дава съгласие от КПС.“

               8)

               В член 18 параграфи 1 и 2 се заменят със следното:
               „1.   ВП разполага с правомощието да предоставя на Организацията на обединените нации, НАТО/КФОР и други трети лица, асоциирани към настоящото съвместно действие, класифицирана информация и класифицирани документи на ЕС, съставени за целите на EULEX KOSOVO, до съответното ниво на класификация за всяка от тях в съответствие с Решение 2013/488/ЕС. За улесняване на този процес се установяват технически правила на местно равнище.
               2.   В случай на конкретна и непосредствена оперативна нужда ВП разполага също така с правомощието да предоставя на компетентните местни органи класифицирана информация и класифицирани документи на ЕС с ниво на класификация до „RESTREINT UE/EU RESTRICTED“, съставени за целите на EULEX KOSOVO, в съответствие с Решение 2013/488/ЕС. Във всички останали случаи тази информация и тези документи се предоставят на компетентните местни органи съгласно процедурите, съответстващи на степента на сътрудничество на тези органи с ЕС.“

               9)

               В член 20 втората алинея се заменя със следното:
               „Срокът на действието му изтича на 14 юни 2016 г.“.

         Член 2
   Настоящото решение влиза в сила в деня на приемането му.

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  Това название не засяга позициите относно статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.

      (2)  Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (ОВ L 42, 16.2.2008 г., стр. 92).

      (3)  Решение 2010/322/ОВППС на Съвета от 8 юни 2010 г. за изменение и удължаване на срока на действие на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO (ОВ L 145, 11.6.2010 г., стр. 13).

      (4)  Решение 2012/291/ОВППС на Съвета от 5 юни 2012 г. за изменение и удължаване на срока на действие на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO (ОВ L 146, 6.6.2012 г., стр. 46).

      (5)  Решение 2013/241/ОВППС на Съвета от 27 май 2013 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO (ОВ L 141, 28.5.2013 г., стр. 47).


title: 2011/608/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия за финансовата 2009 година

text:
               27.9.2011

               BG

               Официален вестник на Европейския съюз

               L 250/237

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия за финансовата 2009 година
   (2011/608/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2009 година,
   като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (3), и по-специално член 5 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0131/2011),

               1.

               Освобождава директора на Европейското съвместно предприятие за „ITER“ и развитието на термоядрената енергия от отговорност във връзка с изпълнението на бюджета на Съвместното предприятие за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейското съвместно предприятие за „ITER“ и развитието на термоядрената енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 22.

      (2)  ОВ L 248, 16.9.2002 г., стр. 1.

      (3)  ОВ L 90, 30.3.2007 г., стр. 58.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/238

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2009 година,
   като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2007/198/Евратом на Съвета от 27 март 2007 г. за създаване на Европейското съвместно предприятие за „ITER“ и развитието на термоядрената енергия и за предоставяне на предимства на същото (3), и по-специално член 5 от него,
   като взе предвид финансовия регламент на Европейското съвместно предприятие за „ITER“ и развитието на термоядрената енергия, приет с решение на управителния съвет на съвместното предприятие на 22 октомври 2007 г. (наричан по-долу финансов регламент на „ITER“),
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0131/2011),

               А.

               като има предвид че Сметната палата заяви, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни,

               Б.

               като има предвид, че Европейското съвместно предприятие за „ITER“ и развитие на термоядрената енергия е в началната си фаза на съществуване и че до края на 2009 г. все още не беше въвело изцяло своите системи за вътрешен контрол и финансова отчетност,

               В.

               като има предвид, че финансовият регламент на „ITER“ се основава на рамковия Финансов регламент, който беше изменен неотдавна с цел привеждане в съответствие с измененията на общия Финансов регламент,

               Г.

               като има предвид, че на 9 октомври 2008 г. Сметната палата публикува своето становище № 4/2008 относно финансовия регламент на „ITER“,

      Изпълнение на бюджета

               1.

               Отбелязва, че окончателният бюджет на съвместното предприятие за 2009 г. е в размер на 173 600 000 EUR и че общата степен на усвояване на бюджетните кредити за плащания е 65,3 %.

               2.

               Признава, че съвместното предприятие е все още в началната си фаза на съществуване и че неусвояването на средства се дължи най-вече на забавяния в програмата за ядрен синтез на Евратом, както беше отбелязано от Сметната палатата и в доклада ѝ за 2008 г.

               3.

               Отбелязва, че депозитите в банкови сметки в края на годината на обща стойност 42 000 000 EUR представляват нарушение на бюджетния принцип на балансираност.

               4.

               Счита за важно, за да се уточни прилагането на тази дерогация от общия бюджетен принцип на балансираност, да се определят условията, при които, ако салдото в отчета за изпълнението е положително, то да се записва в бюджета на съвместното предприятие за следващата финансова година.

      Представяне на отчетите

               5.

               Призовава съвместното предприятие да хармонизира своите отчети съобразно указанията на Комисията.

               6.

               Признава, че за разлика от останалите съвместни предприятия на Съюза Съвместното предприятие за „ITER“ и развитието на термоядрената енергия е изцяло на публично финансиране.

      Системи за вътрешен контрол

               7.

               Настоятелно призовава съвместното предприятие да завърши своята система за вътрешен контрол и финансова информация.

               8.

               Освен това призовава съвместното предприятие да включи в своите финансови правила конкретно позоваване на правомощията на службата за вътрешен одит (IAS) като негов вътрешен одитор, въз основа на разпоредбите на рамковия Финансов регламент за органите на Общността.

               9.

               Счита по-специално, че ролята на IAS като вътрешен одитор следва да бъде да консултира съвместното предприятие за това как да се справя с рисковете, като представя независими становища относно качеството на системите за управление и контрол и като отправя препоръки за подобряване на условията за изпълнение на дейностите и насърчаване на доброто финансово управление; счита също така, че е от съществено значение съвместното предприятие да представя пред органа по освобождаване от отговорност доклад, изготвен от неговия директор, обобщаващ броя и вида на вътрешните одити, извършени от вътрешния одитор, направените препоръки и действията, предприети във връзка с тези препоръки.

               10.

               Е на мнение, че с оглед на размера на неговия бюджет и сложността на задачите му съвместното предприятие следва да създаде одитен комитет, който да се отчита директно пред управителния съвет.

      Финансов регламент

               11.

               Настоятелно призовава съвместното предприятие да измени своя финансов регламент с цел да включи в него препоръките на Сметната палата, направени в нейното Становище № 4/2008 по този регламент; счита, че е необходимо допълнително подобрение по отношение на:

                           —

                           изключенията от бюджетните принципи,

                           —

                           ролята на IAS,

                           —

                           създаването на одитен комитет,

                           —

                           ненавременното плащане на членските вноски,

                           —

                           правилата за отпускане на безвъзмездни средства,

                           —

                           преходните разпоредби, изложени в член 133 от финансовия регламент на ITER.

      (1)  ОВ C 342, 16.12.2010 г., стр. 22.

      (2)  ОВ L 248, 16.9.2002 г., стр. 1.

      (3)  ОВ L 90, 30.3.2007 г., стр. 58.

      (4)  ОВ L 357, 31.12.2002 г., стр. 72.


title: 2010/91/ЕО: Решение на Съвета от 10 ноември 2009 година за сключване на Споразумение под формата на протокол между Европейската общност и Република Тунис, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна

text:
               13.2.2010

               BG

               Официален вестник на Европейския съюз

               L 40/75

         РЕШЕНИЕ НА СЪВЕТА
   от 10 ноември 2009 година
   за сключване на Споразумение под формата на протокол между Европейската общност и Република Тунис, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна
   (2010/91/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 24 февруари 2006 г. Съветът оправомощи Комисията да започне преговори с партньорите от средиземноморския регион с цел създаването на механизъм за уреждане на спорове, свързани с търговски разпоредби.

               (2)

               Комисията проведе тези преговори в консултация с комитета, създаден съгласно член 133 от Договора, и в рамките на дадените от Съвета указания за водене на преговори.

               (3)

               Комисията приключи преговорите относно сключването на Споразумение под формата на протокол между Европейската общност и Република Тунис, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (1).

               (4)

               Споразумението следва да бъде одобрено,

         РЕШИ:
   Член 1
   Споразумението под формата на протокол между Европейската общност и Република Тунис, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна, се одобрява от името на Общността.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето/лицата, упълномощени да подпишат споразумението под формата на протокол, с което да бъде обвързана Общността.

      Съставено в Брюксел на 10 ноември 2009 година.

            За Съвета

            Председател

         A. BORG

      (1)  ОВ L 97, 30.3.1998 г., стр. 2.
   ПРОТОКОЛ
   между Европейския съюз и Република Тунис, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна
   ЕВРОПЕЙСКИЯТ СЪЮЗ, наричан по-нататък „Съюза“,
   от една страна, и
   РЕПУБЛИКА ТУНИС, наричана по-нататък „Тунис“,
   от друга страна,
   СЕ СПОРАЗУМЯХА ЗА СЛЕДНОТО:
   ГЛАВА I

      ЦЕЛ И ПРИЛОЖНО ПОЛЕ

   Член 1
   Цел
   Целта на настоящия протокол е предотвратяване и уреждане на всякакви търговски спорове, които биха могли да възникнат между страните, с оглед постигане, в рамките на възможното, на взаимно приемливо решение.
   Член 2
   Прилагане на протокола
   1.   Разпоредбите на настоящия протокол се прилагат по отношение на всеки спор, свързан с тълкуването и прилагането на разпоредбите на дял II (с изключение на член 24) от Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (наричано по-нататък „споразумението за асоцииране“), освен ако изрично не е предвидено друго (1). Член 86 от споразумението за асоцииране се прилага към спорове, свързани с прилагането и тълкуването на други разпоредби на посоченото споразумение.
   2.   Процедурите по настоящия протокол се прилагат, ако Съветът за асоцииране не е успял да уреди спора в рамките на 60 дни, след като е бил сезиран със спора в съответствие с член 86 от споразумението за асоцииране.
   3.   За целите на параграф 2 даден спор се счита за уреден, когато Съветът за асоцииране е взел решение в съответствие с член 86, параграф 2 от споразумението за асоцииране или когато той е заявил, че спорът вече не съществува.
   ГЛАВА II

      КОНСУЛТАЦИИ И МЕДИАЦИЯ

   Член 3
   Консултации
   1.   Страните се стремят да изгладят всяко различие относно тълкуването и прилагането на разпоредбите, посочени в член 2, като започват добросъвестни консултации с цел постигане на своевременно, справедливо и взаимно приемливо решение.
   2.   Дадена страна отправя искане за провеждане на консултации, като изпраща до другата страна писмено искане, с копие до Подкомитета по промишленост, търговия и услуги, като посочва спорната мярка и разпоредбите от споразумението за асоцииране, които счита за приложими.
   3.   Консултациите се провеждат на територията на страната ответник не по-късно от 40 дни от датата на получаване на искането, освен ако страните не се споразумеят за друго. Консултациите се считат за приключени след изтичане на 60 дни от датата на получаване на искането за провеждане на консултации, освен ако двете страни не решат да ги продължат. Консултациите, по-специално цялата предоставена информация и позициите, изразени от страните по време на процедурата, са поверителни и не засягат правата, които всяка от страните би могла да упражни в рамките на последващ етап на процедурата.
   4.   Консултациите в неотложни случаи, включително тези, които са свързани с бързоразвалящи се или сезонни стоки, се провеждат в рамките на 15 дни от датата на получаване на искането и се считат за приключени след изтичане на 30 дни от датата на получаване на искането.
   5.   Ако страната, до която е отправено искането за провеждане на консултации, не отговори на искането за провеждане на консултации в рамките на десет работни дни от датата на получаването му, или ако консултациите не бъдат проведени в сроковете, предвидени съответно в параграф 3 или параграф 4, или ако консултациите са приключили, без да се стигне до взаимно приемливо решение, страната жалбоподател може да поиска съставянето на арбитражен комитет в съответствие с член 5.
   Член 4
   Медиация
   1.   Ако в резултат на консултациите не бъде постигнато взаимно приемливо решение, страните могат по взаимно съгласие да се обърнат към медиатор. Всяко искане за медиация трябва да бъде подадено в писмена форма до Подкомитета по промишленост, търговия и услуги и да посочва мярката, която е била предмет на консултациите, както и установената по взаимно съгласие задача на медиацията. Всяка страна се задължава да проявява разбиране по отношение на исканията за медиация.
   2.   Ако страните не се споразумеят за избора на медиатор в рамките на пет работни дни от датата на получаване на искането за медиация, председателите на Подкомитета по промишленост, търговия и услуги или техен представител определят медиатор чрез жребий измежду посочените в списъка по член 19 лица, които не са граждани на никоя от страните. Изборът се прави в рамките на десет работни дни от датата на получаване на искането за медиация. Медиаторът насрочва среща със страните не по-късно от 30 дни след избора. Медиаторът получава бележките на всяка от страните не по-късно от 15 дни преди срещата и може да поиска от страните или от експерти или технически съветници допълнителната информация, която счита за необходима. Всяка информация, получена по тази начин, трябва да бъде предоставена на всяка от страните и те могат да представят своите бележки по въпроса. Медиаторът изготвя становището си не по-късно от 45 дни след избирането си.
   3.   Становището на медиатора може да съдържа препоръка за предприемане на мерки за уреждане на спора, които са в съответствие с разпоредбите, посочени в член 2. Неговото становище не е обвързващо.
   4.   Страните могат да се споразумеят за промяна на сроковете, посочени в параграф 2. Медиаторът също може да реши да промени тези срокове, по искане на някоя от страните, предвид конкретните трудности, с които се е сблъскала страната, или сложността на делото.
   5.   Процедурата по медиация, особено становището на медиатора и цялата предоставена информация и бележките, направени от страните по време на процедурата, са поверителни и не засягат правата, които всяка от страните би могла да упражни в рамките на последващ етап на процедурата.
   6.   Ако страните се споразумеят за това, процедурата по медиация може да продължи и по време на арбитражната процедура.
   7.   Медиаторът може да бъде заменен единствено поради причините и по реда, изложени в правила 18—21 от процедурния правилник.
   ГЛАВА III

      ПРОЦЕДУРИ ПО УРЕЖДАНЕ НА СПОРОВЕ

      РАЗДЕЛ I

         Арбитражна процедура

   Член 5
   Започване на арбитражната процедура
   1.   Когато страните не успеят да решат спора чрез консултации, както е предвидено в член 3, или чрез медиация, както е предвидено в член 4, страната жалбоподател може да поиска съставянето на арбитражен комитет.
   2.   Искането за съставяне на арбитражен комитет се отправя в писмена форма до страната ответник и до Подкомитета по промишленост, търговия и услуги. Страната жалбоподател посочва в искането си конкретните спорни мерки и обяснява как тези мерки нарушават разпоредбите, посочени в член 2. Искането за съставяне на арбитражен комитет се подава не по-късно от 18 месеца от датата на получаване на искането за консултации, без да се засяга правото на страната жалбоподател да поиска в бъдеще нови консултации по същия въпрос.
   Член 6
   Съставяне на арбитражния комитет
   1.   Арбитражният комитет се състои от трима арбитри.
   2.   В срок от десет работни дни от датата на получаване на искането за съставяне на арбитражен комитет от страната ответник страните провеждат консултации, за да постигнат съгласие относно състава на арбитражния комитет.
   3.   В случай че страните не могат да се споразумеят за състава му в срока, посочен в параграф 2, всяка от страните може да поиска председателите на Подкомитета по промишленост, търговия и услуги или техен представител да определят чрез жребий тримата членове на арбитражния комитет от списъка, изготвен съгласно член 19, като едно от лицата е измежду предложените от страната жалбоподател, едно от лицата е измежду предложените от страната ответник и едно от лицата е измежду избраните да изпълняват функциите на председател. Ако страните се договорят за един или двама от членовете на арбитражния комитет, другия(ите) член(ове) се назначава(т) по същата процедура.
   4.   Председателите на Подкомитета по промишленост, търговия и услуги или техен представител избират арбитрите в рамките на пет работни дни след посоченото в параграф 3 искане.
   5.   Датата на съставяне на арбитражния комитет е датата, на която са определени тримата арбитри.
   6.   Арбитрите може да бъдат заменени единствено поради причините и по реда, изложени в правила 18—21 от процедурния правилник.
   Член 7
   Междинен доклад на арбитражния комитет
   Арбитражният комитет представя на страните междинен доклад, съдържащ неговите констатации, съответните приложими разпоредби и основните мотиви за всички направени от него констатации и препоръки, не по-късно от 120 дни от датата на съставяне на арбитражния комитет. Всяка страна може, в рамките на 15 дни от съобщаването на доклада, да отправи писмено искане до арбитражния комитет да преразгледа конкретни аспекти от междинния доклад. Окончателното решение на комитета включва достатъчно мотиви по аргументите, изтъкнати по време на стадия на междинно преразглеждане, и дават ясен отговор на въпросите и коментарите на двете страни.
   Член 8
   Решение на арбитражния комитет
   1.   Арбитражният комитет съобщава решението си на страните и на Подкомитета по промишленост, търговия и услуги в рамките на 150 дни от датата на съставянето си. Когато председателят на комитета счита, че този срок не може да бъде спазен, той уведомява писмено страните и Подкомитета по промишленост, търговия и услуги за това, като посочва причините за закъснението и датата, на която арбитражният комитет предвижда да приключи своята работа. При никакви обстоятелства решението не може да бъде съобщено по-късно от 180 дни след датата на съставяне на арбитражния комитет.
   2.   При неотложни случаи, включително тези, които са свързани с бързоразвалящи се или сезонни стоки, арбитражният комитет прави всичко необходимо, за да се произнесе в рамките на 75 дни от датата на своето съставяне. При никакви обстоятелства решението не може да бъде съобщено повече от 90 дни от датата на съставяне на арбитражния комитет. В срок от десет дни от своето съставяне арбитражният комитет може да приеме предварително решение за това дали смята случая за неотложен.
   3.   Арбитражният комитет трябва, по молба и на двете страни, да спре работата си по всяко време за период, определен от двете страни и който не надвишава дванадесет месеца, и да поднови работата си при изтичането на този така определен период по искане на страната жалбоподател. Ако страната жалбоподател не поиска подновяването на работата на арбитражния комитет преди изтичането на определения период, през който работата е спряна, процедурата се прекратява. Спирането и прекратяването на работата на арбитражния комитет не засягат правата, които всяка от страните би могла да упражни в рамките на друга процедура по същия въпрос.

      РАЗДЕЛ II

         Изпълнение

   Член 9
   Изпълнение на решението на арбитражния комитет
   Всяка страна взема необходимите мерки за изпълнение на решението на арбитражния комитет и страните се стремят да се споразумеят относно срока, необходим за изпълнение на решението.
   Член 10
   Разумен срок за изпълнение
   1.   Не по-късно от 30 дни след съобщаване на решението на арбитражния комитет на страните, страната ответник уведомява страната жалбоподател, както и Подкомитета по промишленост, търговия и услуги, за срока, който ѝ е необходим за изпълнението на решението (наричан по-нататък „разумен срок“), ако незабавното изпълнение не е възможно.
   2.   В случай на несъгласие между страните относно това кое представлява разумен срок за изпълнение на решението на арбитражния комитет, страната жалбоподател подава, в рамките на 20 дни от получаването на съобщението на страната ответник по параграф 1, писмено искане до арбитражния комитет да определи продължителността на този срок. Едновременно с това искането се съобщава на другата страна и Подкомитета по промишленост, търговия и услуги. Арбитражният комитет съобщава своето решение на страните и Подкомитета по промишленост, търговия и услуги в рамките на 30 дни от отправянето на искането.
   3.   Разумният срок може да бъде удължен по взаимно съгласие между страните.
   Член 11
   Преглед на мерките, предприети с оглед изпълнение на решението на арбитражния комитет
   1.   Страната ответник уведомява другата страна и Подкомитета по промишленост, търговия и услуги преди изтичане на разумния срок за всяка мярка, която тя е предприела с оглед изпълнение на решението на арбитражния комитет.
   2.   При разногласия между страните относно съществуването на мярката, съобщена съгласно параграф 1, или относно нейната съвместимост с посочените в член 2 разпоредби, страната жалбоподател може да отправи писмено искане до арбитражния комитет да се произнесе по въпроса. В това искане се посочва конкретната спорна мярка и се обяснява причината, поради която се счита, че тази мярка е несъвместима с посочените в член 2 разпоредби. Арбитражният комитет съобщава своето решение в рамките на 90 дни от датата на подаване на искането. При неотложни случаи, включително тези, които са свързани с бързоразвалящи се и сезонни стоки, арбитражният комитет съобщава решението си в рамките на 45 дни от датата на подаване на искането.
   Член 12
   Временни мерки в случай на неизпълнение
   1.   Ако преди изтичането на разумния срок страната ответник не съобщи мерките, които е предприела, за да се изпълни решението на арбитражния комитет, или ако той реши, че съобщената съгласно член 11, параграф 1 мярка е несъвместима със задълженията на посочената страна по разпоредбите, посочени в член 2, страната ответник трябва да направи предложение за временна компенсация, ако страната жалбоподател поиска това.
   2.   Ако не бъде постигнато споразумение относно компенсацията в срок от 30 дни от края на разумния срок или от решението на арбитражния комитет по член 11, че предприетата мярка за изпълнение е несъвместима с посочените в член 2 разпоредби, страната жалбоподател има право, след като уведоми другата страна и Подкомитета по промишленост, търговия и услуги, да спре изпълнението на задълженията си, произтичащи от посочените в член 2 разпоредби, в степен, съответстваща на причинените с нарушението загуба на или намаляване на ползите. При приемането на подобни мерки страната жалбоподател взема предвид отражението им върху развитието и икономиката на страната ответник. Страната жалбоподател може да приложи спирането десет работни дни след датата на получаване на съобщението от страната ответник, освен ако последната не е поискала започване на арбитражна процедура съгласно параграф 3.
   3.   Ако страната ответник счита, че спирането на изпълнението на задълженията не съответства на причинените поради нарушението загуба или намаляване на ползите, тя може да отправи писмено искане до арбитражния комитет да се произнесе по въпроса. Това искане се съобщава на другата страна и на Подкомитета по промишленост, търговия и услуги преди изтичането на срока от десет работни дни, посочен в параграф 2. Арбитражният комитет, след като се е допитал до експерти, ако е счел това за необходимо, в рамките на 30-дневен срок от датата на отправянето на искането съобщава на страните и на Подкомитета по промишленост, търговия и услуги решението си за степента на спиране на изпълнението на задължения. Изпълнението на задълженията не се спира, докато арбитражният комитет не съобщи решението си и всяко спиране трябва да е в съответствие с решението на арбитражния комитет.
   4.   Спирането на изпълнението на задълженията е временно и се прилага само докато мярката, за която е установено, че е несъвместима с разпоредбите, посочени в член 2, не бъде отменена или изменена така, че да бъде в съответствие с посочените разпоредби, както е предвидено в член 13, или докато страните не постигнат съгласие за уреждане на спора.
   Член 13
   Преглед на мерки за изпълнение, приети след спиране на изпълнението на задълженията
   1.   Страната ответник съобщава на другата страна и на Подкомитета по промишленост, търговия и услуги всички мерки, които е предприела, за да изпълни решението на арбитражния комитет, и искането си за отмяна на спирането на изпълнението на задълженията от страната жалбоподател.
   2.   Ако в рамките на 30 дни от датата на получаване на съобщението страните не постигнат споразумение относно съвместимостта на съобщените мерки с посочените в член 2 разпоредби, страната жалбоподател се обръща с писмено искане до арбитражния комитет да се произнесе по въпроса. Това искане се съобщава едновременно на другата страна и на Подкомитета по промишленост, търговия и услуги. Решението на арбитражния комитет се съобщава на страните и на Подкомитета по промишленост, търговия и услуги в рамките на 45 дни от датата на отправяне на искането. Ако арбитражният комитет реши, че предприетата мярка за изпълнение е съвместима с посочените в член 2 разпоредби, спирането на изпълнението на задълженията се отменя.

      РАЗДЕЛ III

         Общи разпоредби относно процедурата

   Член 14
   Решение по взаимно съгласие
   Страните може по всяко време да постигнат съгласие относно уреждането на даден спор съгласно настоящия протокол. Те уведомяват Подкомитета по промишленост, търговия и услуги и арбитражния комитет за това. След съобщаването на приетото по взаимно съгласие решение арбитражният комитет преустановява работата си и процедурата се прекратява.
   Член 15
   Процедурен правилник
   1.   Процедурите за уреждане на спорове, посочени в глава III, се уреждат от процедурния правилник, приложен към настоящия протокол.
   2.   Всяко заседание на арбитражния комитет се провежда при открити врата в съответствие с процедурния правилник, освен ако страните не се споразумеят за друго.
   Член 16
   Обща и техническа информация
   По искане на една от страните или по собствена инициатива арбитражният комитет може да получи информацията, която сметне за необходима за процедурата пред него. По-специално арбитражният комитет има също така правото да потърси съответно експертно становище, когато смята това за необходимо. Арбитражният комитет се допитва до страните преди избора на такива експерти. Всяка информация, получена по този начин, трябва да бъде предоставена на всяка от страните и те могат да представят своите бележки по нея. Заинтересовани от процедурата физически или юридически лица, които са установени в страните, имат право да представят на арбитражния комитет изложения amicus curiae (приятели на съда) в съответствие с процедурния правилник. Тези изложения се отнасят само до фактическите аспекти на спора и не разглеждат неговите правни аспекти.
   Член 17
   Правила за тълкуване
   Арбитражният комитет прилага и тълкува разпоредбите, посочени в член 2, в съответствие с обичайните правила за тълкуване на международното публично право, по-специално Виенската конвенция за правото на договорите. Решенията на арбитражния комитет не могат да разширяват или намаляват правата и задълженията, предвидени в посочените в член 2 разпоредби.
   Член 18
   Решение на арбитражния комитет
   1.   Арбитражният комитет полага всички усилия за вземане на решение с консенсус. Ако въпреки това не може да се стигне до вземане на решение с консенсус, спорният въпрос се решава с мнозинство на гласовете. Независимо от това особените мнения на арбитрите в никакъв случай не се публикуват.
   2.   Всяко решение на арбитражния комитет е задължително за страните и не поражда никакви права или задължения за физически или юридически лица. Решението съдържа фактическите констатации, съответните приложими разпоредби от споразумението за асоцииране и обосновката на всяка констатация или заключение, които се правят в него. Подкомитетът по промишленост, търговия и услуги оповестява публично решението на арбитражния комитет в неговата цялост освен ако не реши друго, за да бъде гарантирана поверителността на поверителна търговска информация.
   ГЛАВА IV

      ОБЩИ РАЗПОРЕДБИ

   Член 19
   Списък на арбитрите
   1.   В срок от шест месеца след влизането в сила на настоящия протокол Подкомитетът по промишленост, търговия и услуги съставя списък с най-малко 15 лица, които желаят и са способни да изпълняват функцията на арбитри. Всяка страна предлага най-малко пет лица, които да изпълняват функцията на арбитри. Двете страни избират също така най-малко пет лица, които не са граждани на нито една от тях, за да изпълняват функцията на председател на арбитражния комитет. Подкомитетът по промишленост, търговия и услуги следи за това списъкът да се поддържа винаги на това равнище.
   2.   По своето образование или опит арбитрите трябва да са специалисти в областта на правото и международната търговия. Те трябва да са независими, да изпълняват функциите си в качеството си на частни лица, да не приемат инструкции от организации или правителства, да не са свързани с правителството на някоя от страните и да спазват Кодекса за поведение, приложен към настоящия протокол.
   3.   Подкомитетът по промишленост, търговия и услуги може да състави допълнителни списъци с най-малко 15 лица, които притежават отраслови познания по конкретни области, обхванати от споразумението за асоцииране. В случай че се наложи да бъде използвана процедурата за избор по член 6, параграф 2, председателите на Подкомитета по промишленост, търговия и услуги може да използват, със съгласието на двете страни, такъв списък на лица с отраслови познания.
   Член 20
   Връзка със задълженията в рамките на СТО
   1.   Правото на всяка от страните да използва разпоредбите за уреждане на спорове на настоящия протокол не засяга евентуални действия, предприети в рамките на СТО, по-специално действия по уреждане на спорове.
   2.   Въпреки това, когато една от страните е започнала процедура за уреждане на спор по отношение на определена мярка съгласно настоящия протокол или съгласно Споразумението за създаване на СТО, тя не може да започне процедура за уреждане на спор относно същата мярка пред другата организация, докато не приключи първата процедура. Освен това дадена страна не може да търси и пред двете организации обезщетение във връзка с неизпълнение на едно и също задължение по споразумението за асоцииране и по Споразумението за създаване на СТО. В такъв случай след започването на процедура за уреждане на спора, страната не може да представи искане за обезщетение във връзка с неизпълнение пред другата организация за компенсация за неизпълнението на същото задължение по другото споразумение, освен ако първоначално избраната организация не може, по причини от процесуално или свързано с компетентността ѝ естество, да вземе решение по искането.
   3.   За целите на параграф 2:

               —

               процедурата за уреждане на спорове съгласно Споразумението за създаване на СТО се счита за започнала, когато дадена страна поиска създаването на група от съдебни заседатели съгласно член 6 от Договореността относно правилата и процедурите за уреждането на спорове в СТО, и се счита за приключила, когато органът за уреждане на спорове одобри доклада на групата и доклада на апелативния орган в зависимост от случая, съгласно член 16 и член 17, параграф 14 от посочената договореност,

               —

               процедура за уреждане на спорове съгласно настоящия протокол се счита за започнала при искане на една от страните за съставяне на арбитражен комитет съгласно член 5, параграф 1, а се счита за приключила, когато арбитражният комитет съобщи своето решение на страните и на Подкомитета по промишленост, търговия и услуги съгласно член 8.

         4.   Настоящото споразумение не възпрепятства страните да спрат изпълнението на задължения, когато това е разрешено от Органа за уреждане на спорове на СТО. Споразумението за създаване на СТО не може да служи като основание за това страните да бъдат възпрепятствани да спрат изпълнението на задълженията си съгласно настоящия протокол.
   Член 21
   Срокове
   1.   Всички срокове, посочени в настоящия протокол, включително сроковете за съобщаване на решенията на арбитражните комитети, се изчисляват в календарни дни от деня след акта или факта, за които се отнасят, освен ако не е предвидено друго.
   2.   Всеки срок, посочен в настоящия протокол, може да бъде изменен по взаимно съгласие на страните. Страните се задължават да проявяват разбиране по отношение на искания за удължаване на какъвто и да е срок поради трудности на една от страните да следва процедурите по настоящия протокол. По искане на една от страните арбитражният комитет може да удължи сроковете, приложими към процедурите, като вземе предвид различното ниво на развитие на страните.
   Член 22
   Преразглеждане и изменение на протокола
   1.   След влизането в сила на настоящия протокол и приложенията към него Съветът за асоцииране може да прави преглед на прилагането му, за да вземе решение относно продължаването, изменението или прекратяването на неговото действие.
   2.   При този преглед Съветът за асоцииране може да разгледа възможността за създаване на апелативен орган, който е общ за няколко евро-средиземноморски споразумения.
   3.   Съветът за асоцииране може да вземе решение да измени настоящия протокол и приложенията към него. Страните прилагат това решение след приключването на техните вътрешни процедури.
   Член 23
   Влизане в сила
   Настоящият протокол се одобрява от всяка една от страните съгласно нейните собствени процедури. Настоящият протокол влиза в сила на първия ден от втория месец след датата, на която страните се нотифицират взаимно за приключването на процедурите, посочени в настоящия член.

      Съставено в Брюксел на 9 декември 2009 година в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като всички текстове са автентични.

         За Европейския съюз
         Por la Unión Europea
         Za Evropskou unií
         For Det Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Република Тунис
         Por la República de Túnez
         Za Tuniskou republiku
         For Den Tunesiske Republik
         Für die Tunesische Republik
         Tuneesia Vabariigi nimel
         Για τη Δημοκρατίας της Τυνησίας
         For the Republic of Tunisia
         Pour la République tunisienne
         Per la Repubblica tunisina
         Tunisijas Republikas vārdā
         Tuniso Respublikos vardu
         A Tunéziai Köztársaság részéről
         Għar-Repubblika tat-Tuniżija
         Voor de Republiek Tunesië
         W imieniu Republiki Tunezyjskiej
         Pela República da Tunísia
         Pentru Republica Tunisia
         Za Tuniskú republiku
         Za Republiko Tunizijo
         Tunisian tasavallan puolesta
         För Republiken Tunisien

      (1)  Разпоредбите на настоящия протокол не засягат член 34 от протокола относно определението на понятието за „продукти с произход“ и методите на административно сътрудничество.
   ПРИЛОЖЕНИЯ

                  ПРИЛОЖЕНИЕ I:

            АРБИТРАЖЕН ПРОЦЕДУРЕН ПРАВИЛНИК

                  ПРИЛОЖЕНИЕ II:

            КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИ КОМИТЕТИ И МЕДИАТОРИТЕ


title: Решение на Комисията от 9 април 2003 година за изменение на Решение 2000/690/EО за създаване на Група по политика на предприятиятаТекст от значение за ЕИП.

text:
Важна правна забележка

|

32003D0247

Официален вестник n° L 093 , 10/04/2003 стр. 0027 - 0027 специално чешко издание глава 01 том 04 стр. 300  - 300 специално испанско издание глава 01 том 04 стр. 300  - 300 специално унгарско издание глава 01 том 04 стр. 300  - 300 специално литвийско издание глава 01 том 04 стр. 300  - 300 LV.ES глава 01 том 04 стр. 300  - 300 MT.ES глава 01 том 04 стр. 300  - 300 PL.ES глава 01 том 04 стр. 300  - 300 SK.ES глава 01 том 04 стр. 300  - 300 специално словенско издание глава 01 том 04 стр. 300  - 300

		20030409Решение на Комисиятаот 9 април 2003 годиназа изменение на Решение 2000/690/EО за създаване на Група по политика на предприятията(текст от значение за ЕИП)(2003/247/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) С Решение 2000/690/ЕО на Комисията от 8 ноември 2000 г. за създаване на Група по политика на предприятията [1] беше създадена група по политика на предприятията, чиято професионална камара може да бъде съставена от над 40 членове. С оглед на разширяването броят на членовете на професионалната камара, представляваща широк кръг от експертен опит в области, които са важни за предприятията, следва да бъде увеличен.(2) Решение 2000/690/ЕО следва да бъде съответно изменено,РЕШИ:Член единственВ член 2, параграф 1, второ тире от член 2, параграф 1 от Решение 2000/690/ЕО цифрата "40" се заменя с цифрата "45".Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 9 април 2003 година.За КомисиятаErkki LiikanenЧлен на Комисията[1] ОВ L 285, 10.11.2000 г., стр. 24.--------------------------------------------------


title: 2011/268/ЕС: Решение на Съвета от 2 май 2011 година за назначаване на член от България в Европейския икономически и социален комитет

text:
               6.5.2011

               BG

               Официален вестник на Европейския съюз

               L 118/8

         РЕШЕНИЕ НА СЪВЕТА
   от 2 май 2011 година
   за назначаване на член от България в Европейския икономически и социален комитет
   (2011/268/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на България,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Желязко ХРИСТОВ се освободи едно място за член на Европейския икономически и социален комитет,

         РЕШИ:
   Член 1
   Г-н Иван КОКАЛОВ, заместник-председател на КНСБ (Конфедерация на независимите профсъюзи в България), се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 2 май 2011 година.

            За Съвета

            Председател

         MARTONYI J.

      (1)  ОВ L 251, 25.9.2010 г., стр. 8.